Folketing
2013-02-26

Derfor er det også rigtig godt, at regeringen nu har taget initiativ til at komme med et forslag, hvor der bliver strammet op på det her, hvor man rent faktisk sætter det på dagsordenen. Der kommer fokus på det, man sætter tempoet op i forhold til at få afgjort de her sager, få udbetalt noget erstatning eller i det mindste få udbetalt acontoerstatning. Men når beslutningsforslaget bliver fastholdt, er det jo, fordi vi bliver nødt til at være helt sikre på, hvad det egentlig er, regeringen kommer med af forslag. For hvis regeringsforslaget er sådan et »kan«-forslag, at nu kan der udbetales acontoerstatning, så ved vi jo godt, at det bliver der så kun i de sager, hvor det allerede sker i dag, og så kommer vi ikke videre.